Делан Салам хиларо дина зуькарш, доІанаш дукха ду. Уьш дерриге а деза а, сийлахь а ду. Царех цхьадерш хІорш ду. Муслима дийцина: «Пайхамара (Делера салам-маршалла хуьлда цунна) ша ламазехь салам деллачул тІаьхьа кхоазза «АстагІфируллахІа» (АллахІе гечдар доьху ас) олура, «АллахІумма Антас-Саламу ва минкас-саламу табаракта я Заль-жалали Валь-икрами» (ХІай АллахІ! Хьо массо а кхачамбацарех маьрша ву, маршо а Хьоьгара ю, дукха хилла Хьан беркаташ, хІай, Возаллин а, Сийлаллин а Да) олура аьлла. Иштта цо (Делера къинхетам а, маршо а хуьлда цунна) аьлла: «ХІора (фарз) ламазал тІаьхьа кхузткъе кхойттазза «субхьаналлахІи» аьлларг, кхузткъе кхойттазза «аль-хьамдулиллахІи» аьлларг, кхузткъе кхойттазза «АллахІу Акбар» аьлларг, тІаккха бІе дузуьйтуш «Ла илахІа иллаллахІу вахьдахІу ла шарика лахІу, лахІуль-мульку ва лахІуль-хьамду ва ХІува Іала кулли шайин къадир» аьлларг, милла а велахь а, цуьнан къиношна гечдийр ду, уьш хІордан чопа санна (дукха) делахь а».